આ મ્યુઝિક ફેસ્ટિવલમાં ઓસ્ટ્રેલિયન રમતના હિરો નિક કમિન્સ અને ભૂતપૂર્વ આંતરરાષ્ટ્રીય રગ્બી ખેલાડી હની બેજરે પણ ભાગ લીધો હતો. ફ્લાઇંગ ડોક્ટર્સ સર્વિસ દ્વારા ૨૪ કલાકમાં ૨૦૦૦ જેટલા ટોકન વેચાયા હતા અને ૫ ડોલર એયુડી દાનમાં આવ્યા હતા. પરિણામે અંતમાં લગભગ ૧૦,૦૦૦ ડોલર એયુડી એકત્ર થયા હતા. રોયલ ફ્લાઇંગ ડોક્ટર સર્વિસ ઓસ્ટ્રેલિયન એરલાઇન્સ દ્વારા ગ્રામ્ય તેમજ દૂરના વિસ્તારોમાં રહેતા લોકો માટે પ્રાથમિક સ્વાસ્થ સંભાળ અને એરોમેડિકલ ઇમરજન્સી પૂરી પાડે છે. આ સંસ્થા ૯૦ વર્ષથી કાર્યરત છે. દર વર્ષે આ બિગ રેડ બેશ ફેસ્ટિવલનું આયોજન કરવામાં આવે છે, અને આ વખતે તો મોટી સંખ્યામાં લોકો હાજર રહીને નૃત્યમાં ભાગ લઇને ગિનિસ બુક ઓફ વર્લ્ડ રેકોર્ડમાં આ ફેસ્ટિવલે સ્થાન મેળવ્યું છે. ત્રણ દિવસના ફેસ્ટિવલમાં રોયલ ફ્લાઇંગ ડોક્ટરોએ આ ડ્રેજ રેસનું આયોજન કર્યું હતું, જેમાં તેમણે પણ ભાગ લીધો હતો. આ રેસમાં બધા જ પુરુષો સ્ત્રીના કપડાં પહેરી અને રણમાં દોડે છે. આ આયોજનમાં વિજેતાને ઇનામ મળે છે અને રેસના અંતે ફેશન પરેડ રાખવામાં આવે છે. આ બિગ રેડ બાસ ફેસ્ટિવલનું આયોજન દર વર્ષે જુલાઇમાં થાય છે.